ANUNŢ
             In conformitate cu prevederile Ordinului nr. 166/2023, cu completările şi modificările ulterioare, Spitalul Municipal Câmpulung organizează concurs/examen  pentru ocuparea următorului post vacant contractual, pe perioadă nedeterminată, cu normă întreagă dupa cum urmează:

· Un post de biolog debutant la Laborator Analize Medicale;

      Dosarul de înscriere la concurs va cuprinde următoarele documente: 

   a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (H.G. nr. 1.336/2022);   

   b) copia de pe diploma de licenţă şi certificatul de specialist sau primar pentru medici, medici stomatologi, farmacişti şi, respectiv, adeverinţă de confirmare în gradul profesional pentru biologi, biochimişti sau chimişti;  

   c) copie a certificatului de membru al organizaţiei profesionale cu viza pe anul în curs;  

   d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ori cele de la art. 39 alin. (1) lit. c) sau d) din Legea nr. 460/2003 privind exercitarea profesiunilor de biochimist, biolog şi chimist, înfiinţarea, organizarea şi funcţionarea Ordinului Biochimiştilor, Biologilor şi Chimiştilor în sistemul sanitar din România;  

   e) acte doveditoare pentru calcularea punctajului prevăzut în anexa nr. 3 la ordin;  

   f) certificat de cazier judiciar sau, după caz, extrasul de pe cazierul judiciar;  

   g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;  

   h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;  

   i) copia actului de identitate sau orice alt document care atestă identitatea, potrivit legii, aflate în termen de valabilitate;  

   j) copia certificatului de căsătorie sau a altui document prin care s-a realizat schimbarea de nume, după caz;  

   k) curriculum vitae, model comun european.  

   l)  taxa de concurs de 150 de lei, ce se achită la casieria spitalului. 

    Documentele prevăzute la lit. d) şi f) sunt valabile 3 luni şi se depun la dosar în termen de valabilitate.  

    În cazul posturilor de biolog debutant, biochimist debutant sau chimist debutant, documentele prevăzute la alin. (2) lit. c) şi d) se înlocuiesc cu declaraţia pe propria răspundere a candidatului.  
    Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.  

    Copiile de pe actele prevăzute la lit. b), c), i) şi j), se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.  

     Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. 

      Condiţii generale şi specifice de ocupare a posturilor: 

   a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;  

   b) cunoaşte limba română, scris şi vorbit;  

   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;  

   d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;  

   e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;  

   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;  

   g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;  

   h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.  
    - Diploma de master în domeniul laboratorului medical.       

     Tematica de concurs şi bibliografia sunt cele afişate pe site-ul  Ordinului Biochimistilor, Biologilor si Chimistilor în sistemul sanitar din Romania pentru examenul de biolog specialist.    

     Concursul pentru ocuparea posturilor vacante constă în următoarele etape:  

   a) selecţia dosarelor de înscriere (proba A) şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin;  

   b) proba scrisă (proba B);  

   c) proba clinică sau practică (proba C) , în funcţie de specificul postului publicat la concurs;  

    Se pot prezenta la următoarea etapă numai candidaţii declaraţi admişi la etapa precedentă.  

Calendarul de desfăşurare a concursului:

1.    -    termenul de depunere a dosarelor (10 zile lucrătoare de la afişare): 

              04.09.2026 – 18.09.2026, ora 14.00, la sediul instituţiei;

      -     21.09.2026, ora 9.00, la sediul instituţiei, selecţia dosarelor de înscriere (proba A) şi stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin

      -    21.09.2026, ora 16.00, afişarea rezultatelor de la selecţia dosarelor de înscriere (proba A) şi punctajul rezultat din analiza şi evaluarea activităţii profesionale şi ştiinţifice pentru proba suplimentară de departajare (proba D), prevăzută în anexa nr. 3 la ordin

2.  -    proba scrisă în data de 28.09.2026, ora 09.00, la sediul instituției;       

    -    afişarea rezultatelor de la proba scrisă: 28.09.2026, ora 16.00.   

3.  -    proba practică în data de 01.10.2026 , ora 9.00, la sediul instituției.  

    -    afişarea rezultatelor de la proba practică : de 01.10.2026 , ora 16.00.

4.     -    afişarea rezultatelor finale: 06.10.2026.

Termenele în care se pot depune contestaţii, respectiv afişarea rezultatelor contestaţiilor:
-    se pot depune contestaţii în următoarele date: 22.09.2026 (selecţia dosarelor), 29.09.2026 (proba scrisă)  şi 02.10.2026 (proba practică), ora 14.00, la sediul instituţiei.

-     afişarea rezultatelor la soluţionarea contestaţiilor: 23.09.2026 (selecţia dosarelor),                 30.09.2026 (proba scrisă) şi 05.10.2026 (proba practică),  ora 14.00, la sediul instituţiei.

     Inscrierile la concurs se fac la sediul unităţii, la  Compartimentul RUNOS,  în termen de 10 zile lucrătoare de la apariţia acestui anunţ, până la data de 18.09.2026, ora 14.00, iar concursul se organizează în maximum 30 de zile lucrătoare de la publicare.

    Relaţii suplimentare se pot obţine de la Compartimentul RUNOS, telefon 0248510100/ int.101.

